cyanic-selkie/wikianc huggingface dataset:
Κάρολος Φρειδερίκος του Χόλσταϊν-Γκόττορπ
Μετέπειτα ζωή
Το 1720 η Συμφωνία Δανίας-Σουηδίας στο Φρέντερικσμπορκ επικύρωσε την προσάρτηση του Σλέσβιχ από την πρώτη, ενώ η δεύτερη θα έπευε τη βοήθειά της προς αυτόν. Του έμεινε το Χόλσταϊν, που ήταν υποτελές στον Γερμανό βασιλιά. Στη Ρωσία συμφώνησε να νυμφευτεί την Άννα, μεγαλύτερη κόρη του Πέτρου Α΄ του Μεγάλου, από τη 2η σύζυγό του, την αγρότισσα Μάρτα Σκαβρόνσκαγια (μετέπειτα Αικατερίνη Α΄). Ο πατέρας της έκρινε ότι ο γάμος με τον διάδοχο της Σουηδίας είναι κάτι, που θα μπορεί να το εκμεταλλευτεί πολιτικά. Όμως τον Ιανουάριο του 1725 απεβίωσε ο Πέτρος Α΄. Ο γάμος έγινε τον Μάιο του 1725 και η Αικατερίνη Α΄ έδωσε ένα ανάκτορο, εισόδημα και μία θέση στο Συμβούλιο στον Κάρολο-Φρειδερίκο. Έγινε διοικητής της φρουράς του ανακτόρου. Το 1727 απεβίωσε η Αικατερίνη Α΄ και ο Κάρολος-Φρειδερίκος προσπάθησε να κάνει την Άννα διάδοχο, αλλά απέτυχε.
Έφυγαν για το Χόλσταϊν το ίδιο έτος και έμεναν στο κάστρο Κίελ. Το 1728 έκαναν το μόνο παιδί τους και η Άννα, μετά τη γέννα, απεβίωσε. Προώθησε τον γιο του για διάδοχο της Ρωσίας. Απεβίωσε το 1739 στο Ρόλφσχαγκεν της Σαξονίας· ο τάφος του βρίσκεται στο ναό της μονής στο Μπόρντεσχολμ. Τον διαδέχθηκε ο γιος του ως δούκας του Χόλσταϊν-Γκόττορπ και το 1762 έγινε τσάρος. Ο εξάδελφός του Αδόλφος-Φρειδερίκος, από τον ίδιο Οίκο, έγινε βασιλιάς της Σουηδίας το 1751.
Οικογένεια
Νυμφεύτηκε το 1724 την Άννα Ρομάνοφ, κόρη του Πέτρου Α΄ αυτοκράτορα της Ρωσίας και είχε τέκνο:
Αναφορά σε Πηγές
Κατηγορία:Δούκες του Σλέσβιχ Κατηγορία:Δούκες του Χόλσταϊν
Κουρέας της Βαγδάτης (Κορνέλιους)
Ο Κουρέας της Βαγδάτης (γερμαν.: Der Barbier von Bagdad) είναι μια κωμική όπερα σε δύο πράξεις του Πέτερ Κορνέλιους, οποίος έγραψε και το λιμπρέτο της. Η υπόθεσή της είναι βασισμένη σε μια ιστορία από τις Χίλιες και Μία Νύχτες. Πρόκειται για την πρώτη από τις τρεις όπερες του Κορνέλιους, η οποία πρωτοπαρουσιάστηκε στη Βαϊμάρη, στις 15 Δεκεμβρίου 1858.
Υπόθεση
Πρωταγωνιστής της όπερας είναι ο Νουρεντίν, ο οποίος είναι ερωτευμένος με τη Μαρτζιάνα, κόρη του καδή. Η Μποστάνα, συγγενής του καδή που εγκρίνει τον Νουρεντίν, τον βοηθά να γίνει ευπαρουσίαστος, για να πλησιάσει τη Μαρτζιάνα. Για τον σκοπό αυτό, επιστρατεύεται ένας κουρέας, ο Αμπντούλ Χασάν, ο οποίος αναλαμβάνει να υποστηρίξει τους δύο ερωτευμένους νέους.
Στο μεταξύ, ο πατέρας της Μαρτζιάνα, που την προξενεύει σε κάποιον πλούσιο φίλο του, φεύγει από το σπίτι. Ο Νουρεντίν αρπάζει την ευκαιρία και επισκέπτεται τη Μαρτζιάνα στο γυναικωνίτη του σπιτιού.
Παραπομπές
Κατηγορία:Όπερες Κατηγορία:Αραβικά παραμύθια
Crash Twinsanity
Το Crash Twinsanity είναι βιντεοπαιχνίδι πλατφόρμας του 2004 που αναπτύχθηκε από την Traveller's Tales και εκδόθηκε από την Vivendi Universal Games (VU Games) για τα PlayStation 2 και Xbox. Είναι η ενδέκατη δόση της σειράς Crash Bandicoot και το πέμπτο παιχνίδι στο κύριο franchise. Η ιστορία του παιχνιδιού λαμβάνει πριν από τρία χρόνια μετά τα γεγονότα του Crash Bandicoot: The Wrath of Cortex τον κύριο πρωταγωνιστή και τον κύριο ανταγωνιστή της σειράς, Crash Bandicoot και Doctor Neo Cortex, οι οποίοι πρέπει να συνεργαστούν για να σταματήσουν τα Evil Twins, ένα ζευγάρι πολυδιάστατων παπαγάλων, από την καταστροφή του νησιού Ν. Sanity.
Το Crash Twinsanity άρχισε να αναπτύσσεται ως Crash Bandicoot Evolution και προοριζόταν να έχει έναν πιο σοβαρό τόνο από τα προηγούμενα παιχνίδια. Η ομοιότητα της υπόθεσης του παιχνιδιού με το βιντεοπαιχνίδι Ratchet & Clank έπεισε την εταιρία Traveller's Tales να ξαναρχίσει την παραγωγή και να δημιουργήσει το Crash Twinsanity ως κωμικό τίτλο στον οποίο ο Cortex θα συνεργαζόταν με τον Crash ως μέσο εξερεύνησης του χαρακτήρα του. Το παιχνίδι σηματοδοτεί το ντεμπούτο του Λεξ Λανγκ ως τη φωνή του Cortex, αντικαθιστώντας τον προηγούμενο ηθοποιό Κλάνσι Μπράουν.
Το Crash Twinsanity έλαβε μικτές κριτικές κατά την κυκλοφορία του. Οι κριτικοί επαίνεσαν την ποικιλία του παιχνιδιού, τα γραφικά, το χιούμορ και τη φωνή του Λανγκ, αλλά είχαν μικτές αντιδράσεις στη μουσική και επέκριναν τα τμήματα της κάμερας, των στοιχείων ελέγχου και της πλατφόρμας. Στη συνέχεια κυκλοφόρησαν δύο κινητές εκδόσεις του παιχνιδιού.
Παραπομπές
Κατηγορία:Βιντεοπαιχνίδια του 2004 Κατηγορία:3D βιντεοπαιχνίδια πλατφόρμας Κατηγορία:Βιντεοπαιχνίδια Crash Bandicoot Κατηγορία:Βιντεοπαιχνίδια της Sierra Entertainment Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια της Traveller's Tales Κατηγορία:Βιντεοπαιχνίδια ανεπτυγμένα στο Ηνωμένο Βασίλειο Κατηγορία:Βιντεοπαιχνίδια τοποθετημένα στην Αυστραλία Κατηγορία:Βιντεοπαιχνίδια με παράλληλα σύμπαντα Κατηγορία:Βιντεοπαιχνίδια του Xbox
Γερούν
Γερούν (ολλανδικά: Jeroen) είναι ένα κοινό ολλανδικό αρσενικό όνομα που προέρχεται από το ελληνικό Ιερώνυμος και ισοδυναμεί με το αγγλικό όνομα Jerome και το γαλλικό Jérôme. Μερικές φορές χρησιμοποιείται και για γυναίκες. Στην Ολλανδία υπάρχουν περίπου 52.000 άτομα που ονομάζονται Γερούν, καθώς και περίπου 11.000 άτομα στο Βέλγιο. Ο Γερούν μπορεί να αναφέρεται στους:
Φρανσουά ντε Ροσέ
Βιογραφικά στοιχεία
Ο Φρανσουά ντε Ροσέ γεννήθηκε το 1571 στην Προβηγκία. Έγραψε έργα ποίησης, μυθιστορήματα και, γνωρίζοντας ιταλικά και ισπανικά, δημοσίευσε αρκετές μεταφράσεις μεγάλων συγγραφέων.
Του αποδίδονται περίπου τριάντα βιβλία, συμπεριλαμβανομένων αρκετών ποιητικών συλλογών, καθώς και μεταφράσεις των Πιέτρο Αρετίνο, Μιγκέλ ντε Θερβάντες, Ματτέο Μαρία Μποϊάρντο και Λουντοβίκο Αριόστο. Στις ιστορίες που συγκέντρωσε το 1619 με τον τίτλο Οι Αξιομνημόνευτες και τραγικές ιστορίες του καιρού μας, αφηγείται διάφορα τρομακτικά γεγονότα και καθοριστικές στιγμές της ιστορίας της Γαλλίας, με πολιτικές ταραχές, βίαια συναισθήματα και παθιασμένους έρωτες που αποκαλύπτουν τη διεφθαρμένη φύση της ανθρώπινης ψυχής,Τραγικές Ιστορίες, σκοτεινά διηγήματα τρόμου. Συχνά άντλησε την πλοκή του από τα εγκληματικά χρονικά της εποχής του.
Τα μυθιστορηματικά γραπτά του του χάρισαν μεγάλη επιτυχία μεταξύ των συγχρόνων του και επανειλημμένες εκδόσεις έως την εποχή μας.
Συγγραφικό έργο (επιλογή)
Μυθιστορήματα
Μεταφράσεις
Συλλογές
Παραπομπές
Κατηγορία:Γάλλοι συγγραφείς
208 Λακριμόζα
Η Λακριμόζα (Lacrimosa) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96 και σχεδόν κυκλική τροχιά. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από μία από τις πολλές προσωνυμίες της Θεοτόκου στη δυτική Εκκλησία (το όνομα είναι λατινικό και σημαίνει «Δακρυρροούσα», δακρυσμένη).
Φυσικά χαρακτηριστικά
Η μέση διάμετρος της Λακριμόζας εκτιμάται σε 41 χλμ. Ο φασματικός της τύπος είναι S (λιθώδης). Το άλβεδό της είναι 0,27. Η Λακριμόζα περιστρέφεται γύρω από τον εαυτό της μία φορά κάθε 14 ώρες και 5,1 λεπτά.
Εξωτερικοί σύνδεσμοι
Λακριμοζα Κατηγορία:Αστεροειδείς της Οικογένειας της Κορωνίδος
Τάιρα της Δανίας
Η Τάιρα της Δανίας (Tyri Haraldsdatter, 10ος αιώνας) ήταν Δανή πριγκίπισσα από τον Οίκο των Κνύτλινγκα, κόρη του Χάραλντ Α΄ της Δανίας και της Γκύριντ της Σουηδίας, αδελφή του Σβεν Α΄ της Δανίας. Η Τάιρα έγινε σύζυγος του Νορβηγού βασιλιά Όλαφ Τρίγκβασον και του Στίρμπζορν του ισχυρού εστεμμένου πρίγκιπα της Σουηδίας. Παντρεύτηκε στον πρώτο της γάμο τον Σουηδό πρίγκιπα Στίρμπζορν τον ισχυρό γιο του Σουηδού βασιλιά Όλαφ Μπζόρνσον, ο πρώτος της σύζυγος ωστόσο έπεσε κοντά στην Ουψάλα (περί το 985) σε μάχη εναντίον του θείου του Ερρίκου του Νικηφόρου για τη διεκδίκηση του θρόνου της Σουηδίας.
Σύμφωνα με τον Σνόρρι Στούρλουσον αρραβωνιάστηκε στη συνέχεια παρά τη θέληση της τον Βολέσλαο Α΄ της Πολωνίας, τον αρραβώνα επέβαλε ο αδελφός της Σβεν ο Διχαλογένης σαν τμήμα της συμφωνίας για συμμαχία ανάμεσα στη Δανία και την Πολωνία. Σύμφωνα με την ίδια συμφωνία ο ίδιος ο Σβεν παντρεύτηκε την αδελφή του Πολωνού βασιλιά Γκούνχιλντ του Βεντέν. Ο Βολέσλαος ύστερα από απεργία πείνας της Θύρας την έστειλε πίσω στον αδελφό της στη Δανία. Η Τάιρα δραπέτευσε στη συνέχεια στη Νορβηγία προκειμένου να παντρευτεί σε δεύτερο γάμο της τον βασιλιά της Νορβηγίας Όλαφ Τρίγκβασον παρά τη θέληση του αδελφού της που βρισκόταν σε εχθρότητα μαζί του, ο Σβεν ο Διχαλογένης αρνήθηκε να της δώσει την προίκα της. Ο Όλαφ στη συνέχεια αναζήτησε συμμάχους για την αναμέτρηση με τον Σβεν αλλά στην τελική μάχη του Σβόλντερ (περί το 1000) ο Όλαφ Τρίγκβασον έπεσε από τον Σβεν τον Διχαλογένη και τους συμμάχους του. Η Τάιρα όταν έμαθε τα νέα για τον θάνατο του αγαπημένου της συζύγου πραγματοποίησε νέα απεργία πείνας που την οδήγησε στον θάνατο.
Εξωτερικοί σύνδεσμοι
Κατηγορία:Βασίλισσες της Νορβηγίας Κατηγορία:Οίκος των Κνύτλινγκα Κατηγορία:Σουηδέζες πριγκίπισσες
Μαρία Γιαρεμτσούκ
Η Μαρίγια Ναζάριβνα Γιαρεμτσούκ (Марі́я Наза́рівна Яремчу́к, 2 Μαρτίου 1993) είναι Ουκρανή τραγουδίστρια.
Βιογραφία
Η Γιαρεμτσούκ γεννήθηκε στο Τσερνιβτσί, και είναι κόρη του Ουκρανού τραγουδιστή και μουσικού Ναζάρι Γιαρεμτσούκ. Ο πατέρας της Γιαρεμτσούκ πέθανε από καρκίνο του στομάχου, όταν η ίδια ήταν 2 ετών. Η Γιαρεμτσούκ έχει μία μεγαλύτερη ετεροθαλή αδελφή, την Βέρα, από το πρώτο γάμο της μητέρας της, και δύο αδερφούς, τον Ντμίτρο και τον Ναζάρι, από τη μεριά του πατέρα της.
Η Γιαρεμτσούκ θεωρεί τον εαυτό της ως απολιτικό πρόσωπο, αλλά στο Δεκέμβρη του 2013 δήλωσε ότι είναι υποστηρίζει το Κόμμα των Περιφερειών.
Εξωτερικοί Σύνδεσμοι
Κατηγορία:Ουκρανές τραγουδίστριες Κατηγορία:Συμμετέχοντες στη Eurovision
Κοινότητα Κάτω Χωρίου
δεξιά|600x600εσ Η Κοινότητα Κάτω Χωρίου είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα το Κάτω Χωρίον.
Συνολικά η κοινότητα έχει 946 κατοίκους κατά την απογραφή του 2011.
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Πυργιωτάκη.
Κοινοτάρχες Κάτω Χωρίου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Κάτω Χωρίου
Παραπομπές
Κατηγορία:Δήμος Ιεράπετρας
Μαρία Κασαρέ
Η Μαρία Κασαρέ (fl. 1945 - 1994) ήταν Γαλλίδα ηθοποιός ισπανικής καταγωγής.
Βιογραφία
Γεννήθηκε στις 21 Νοεμβρίου 1922 στην Κορούνια της Ισπανίας. Ο πατέρας της, Σαντιάγο Κασαρέ Κιρόγα, πρωθυπουργός κατά τη διάρκεια της δεύτερης ισπανικής Δημοκρατίας, κατέφυγε στη Γαλλία όταν ξέσπασε ο ισπανικός εμφύλιος πόλεμος το 1936. Στο Παρίσι έλαβε μαθήματα υποκριτικής από τον Ρενέ Σιμόν και έκανε το ντεμπούτο της το 1942 στο Théâtre des Maturins. Πήρε τον πρώτο της κινηματογραφικό ρόλο στη θρυλική παραγωγή Children of Olympus, στον ρόλο της Νάταλι.
Παραπομπές
Κατηγορία:Γυναίκες Κατηγορία:Γάλλοι ηθοποιοί θεάτρου= Κατηγορία:Γάλλοι ηθοποιοί κινηματογράφου Κατηγορία:Ισπανοί ηθοποιοί
Λαδικάκι Ηλείας
Το Λαδικάκι είναι μικρό ημιορεινό χωριό της Πελοποννήσου στην Περιφερειακή Ενότητα Ηλείας σε υψόμετρο 368 μέτρα.
Γεωγραφικά - Ιστορικά στοιχεία
Το Λαδικάκι βρίσκεται σε απόσταση 14 χλμ. Α.-ΝΑ. από τα Κρέστενα και περίπου 1 χλμ. Ν. από τα Διάσελλα. Αναφορές για τον οικισμό με την ίδια ονομασία υπάρχουν πριν την περίοδο της Επανάστασης του 1821, πάντα μαζί με το Μπρουμάζι (όπως ονομάζονταν τότε τα Διάσελλα), όπου συμπεριλαμβάνονται μεταξύ των χωριών και οικισμών που υπάγονταν στην τότε επαρχία Φαναρίου. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Διασσέλων. Σύμφωνα με το σχέδιο Καλλικράτης, μαζί με τα Διάσελλα, τα Παπά Χάνια και τη Σκάλα αποτελούν την τοπική κοινότητα Διασέλλων που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 12 κατοίκους.
Παραπομπές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Ανδορρανοί
Ανδορρανοί (andorrañs) αποκαλούνται οι κάτοικοι ή όσοι έχουν τόπο γέννησης  την Ανδόρρα. Οι Ανδορρανοί μιλούν την βορειοδυτική διάλεκτο της καταλανικής γλώσσας. Οι Ανδορρανοί είναι οι απόγονοι των Καταλανών αγροτών που εγκαταστάθηκαν σε ορεινές κοιλάδες κατά τα αρχαία χρόνια. Ο συνολικός αριθμός των αυτόχθονων Ανδορρανών ανέρχεται στα 34.989 άτομα.
Ο ανδορρανός πολιτισμός μοιάζει πολύ με τον καταλανικό. Ωστόσο οι Ανδορρανοί έχουν μια έντονα εκφρασμένη εθνική ταυτότητα, η οποία βασίζεται στις ιστορικές παραδόσεις αιώνων. Η επαφή του ανδορρανού με τον καταλανικό πολιτισμό έχει ενταθεί στις τελευταίες δεκαετίες λόγω της μαζικής μετανάστευσης.
Στα τελευταία χρόνια η δημογραφική σύνθεση της χώρας έχει αλλοιωθεί σημαντικά λόγω της εισροής χιλιάδων μεταναστών από την Ισπανία και την Πορτογαλία κατά κύριο λόγο. Γι'αυτό η κυβέρνηση της Ανδόρρας έχει κάνει μερικές τροποποιήσεις στο νόμο περί απόκτησης της ανδορρανής ιθαγένειας, περιπλέκοντας το πλαίσιο για την απόκτησή της.
Θρησκευτική επισκόπηση: Οι περισσότεροι Ανδορρανοί είναι ρωμαιοκαθολικοί. Η πολιούχος αγία της Ανδόρρας είναι η Παναγία της Μεριτσέλ. Το αρχικό άγαλμα της Παναγίας της Μεριτσέλ κάηκε στις 8 Σεπτεμβρίου 1972. Ο αρχιτέκτοντας Ρικάρντο Μποφίλ σχεδίασε ένα αντίγραφο της το 1976. Το όνομα Μεριτσέλ είναι κάπως δημοφιλές όνομα στην Ανδόρρα και την Καταλονία.
Ελληνικές αυτοδιοικητικές εκλογές 1975
Οι δημοτικές εκλογές του 1975 πραγματοποιήθηκαν σε δύο γύρους σε όλη την Ελλάδα στις 30 Μαρτίου και (όπου δεν συγκεντρώθηκε το απαιτούμενο ποσοστό εκλογής από τους υποψηφίους) στις 6 Απριλίου 1975. Κύριο χαρακτηριστικό τους ήταν η εφαρμογή ενός νέου εκλογικού συστήματος, με βάση το οποίο ο υποψήφιος (δήμαρχος ή κοινοτάρχης) έπρεπε να συγκεντρώσει ποσοστό άνω του 50% των ψήφων ώστε να εκλεγεί. Σε αντίθετη περίπτωση, διεξάγεται επαναληπτική εκλογή την επόμενη Κυριακή.
Οι εκλογές έγιναν σε πολιτισμένα επίπεδα με υποχρεωτική συμμετοχή, σε 264 Δήμους και 5.761 Κοινότητες. έγιναν επαναληπτικές εκλογές σε 79 Δήμους. Στις κοινότητες και στους δήμους μέχρι 20.000 κατοίκων ίσχυσε η μονοσταυρία.
Ήταν οι πρώτες εκλογές στο είδος τους έπειτα από 10 χρόνια..
Εξωτερικοί σύνδεσμοι
1975
Ντάμα (παιχνίδι)
Η ντάμα (γαλλικά: Jeu de dames) είναι επιτραπέζιο παιχνίδι στρατηγικής με πιόνια, που παίζεται με δύο παίκτες. Προέρχεται από την Ανατολή, χρονολογείται στην αρχαία εποχή, ενώ έγινε γνωστή, πρώτα στη Γαλλία την εποχή των μεγάλων σταυροφοριών και αργότερα σε όλη την Ευρώπη (13ος αιώνας). Υπάρχουν αρκετές παραλλαγές του παιχνιδιού, στο παρόν λήμμα, θα αναφερθούμε περισσότερο στη γαλλική ντάμα.
Διάταξη πιονιών
Το παιχνίδι παίζεται σε μια βάση από σκληρό χαρτί ή πλαστικό ή ξύλο, που έχει σχεδιασμένα 100 τετράγωνα σε διάταξη πίνακα, 10 στηλών και 10 γραμμών, με εναλλάξ μαύρο και λευκό χρώμα. Ο κάθε παίκτης έχει 20 πιόνια (πούλια), μαύρα ο ένας και λεύκα ο άλλος, τα οποία τοποθετούνται όλα σε μαύρα τετράγωνα. Η τοποθέτηση ξεκινά από την πρώτη γραμμή στην περιοχή του κάθε παίκτη και φτάνει στην τέταρτη γραμμή με αριθμό 5 κομματιών ανά γραμμή. Εναλλακτικά η νταμιέρα μπορεί να είναι πίνακας 64 τετραγώνων (8 γραμμών και 8 στηλών) με 8 ή 12 ή και 16 πιόνια ανά παίκτη. Στην καναδική ντάμα η βάση περιέχει 144 (12 γραμμές και 12 στήλες) τετράγωνα και ο κάθε παίκτης έχει 30 πιόνια. Η πρώτη κίνηση στη γαλλική ντάμα ανήκει στα λευκά πιόνια όπως και στις περισσότερες παραλλαγές, ενώ σε άλλες (όπως στην αγγλική) παίζουν πρώτα τα μαύρα.
Βασικοί κανόνες
Οι παίκτες παίζουν εναλλάξ και μπορούν να προωθήσουν κάθε πούλι μπροστά διαγώνια δεξιά ή αριστερά μία μόνο θέση (σε κάθε περίπτωση μόνο στα μαύρου χρώματος τετράγωνα). Τα πούλια δεν μπορούν να μετακινηθούν πλάγια ή πίσω (όταν δεν συλλαμβάνουν άλλο πούλι). Ο κάθε παίκτης μπορεί να "αιχμαλωτίσει" το πιόνι του αντιπάλου όταν έχει σειρά να παίξει και αυτό (το αντίπαλο πιόνι) βρίσκεται ακριβώς μια θέση σε διαγώνια διάταξη (μπροστά ή πίσω). Το πούλι που "παίρνει" τον αντίπαλο, προωθείται μια ακόμη θέση διαγώνια μπροστά. Αν στη νέα θέση που βρεθεί το πούλι βρίσκεται και άλλο αντίπαλο πιόνι διαγώνια το αιχμαλωτίζει και αυτό (στο ίδιο παίξιμο) και ούτω καθεξής. Επίσης ο κάθε παίκτης τρώει αναγκαστικά τα περισσότερα πούλια που του δίνονται, και όχι αυτά που θέλει ανεξάρτητα αν τον συμφέρει.
Προαγωγή σε ντάμα και ανακήρυξη νικητή
Ένα πιόνι γίνεται ντάμα όταν καταλάβει την τελευταία γραμμή (πρώτη του αντιπάλου). Σε αυτήν την περίπτωση η ντάμα πλέον μπορεί να μετακινείται όσες θέσεις θέλει διαγωνίως (εμπρός και πίσω). Στο πούλι που μετατράπηκε σε ντάμα, τοποθετούμε ένα δεύτερο πούλι ιδίου χρώματος πάνω του, ώστε να ξεχωρίζει από τα υπόλοιπα. Το παιχνίδι τελειώνει εις βάρος του παίκτη ο οποίος δεν έχει κανένα πιόνι να παίξει.
Διαφοροποιήσεις κανόνων
Σε ορισμένα είδη ντάμας απαγορεύεται ένα επιτιθέμενο πούλι να αιχμαλωτίσει άλλο πούλι σε θέση που βρίσκεται διαγώνια πίσω του. Επιτρέπεται λοιπόν η σύλληψη μόνο όταν το πιόνι του αντιπάλου βρίσκεται μπροστά και διαγώνια (από τη θέση του κάθε παίκτη). Αυτή η απαγόρευση ισχύει στην Αγγλική, Ισπανική, Ιταλική, Τσέχικη, Γερμανική, Τουρκική και Μαλαισιανή εκδοχή.
Πηγές
Κατηγορία:Επιτραπέζια παιχνίδια
Σιγουράς Αλαφούζος
Ο Σιγουράς Αλαφούζος ήταν Έλληνας πολιτικός.
Βιογραφικά στοιχεία
Καταγόταν από παλιά οικογένεια της Σαντορίνης και ήταν γιος του Νικολάου Αλαφούζου. Είχε εκλεγεί βουλευτής Σαντορίνης στην Β' Εθνική των Ελλήνων Συνέλευση. Υπήρξε ιδιοκτήτης ορυχείων στο νησί καθώς και δήμαρχος Οίας. Γιος του ήταν ο επίσης βουλευτής Νικόλαος Αλαφούζος ενώ συγγενής του, σύζυγος της αδελφής του, ήταν ο πολιτικός Νικόλαος Νομικός.
Πηγές
Κατηγορία:Βουλευτές Θήρας Κατηγορία:Δήμαρχοι Οίας
209 Διδώ
Η Διδώ (Dido) είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,24. Ανακαλύφθηκε το 1879 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από τη μυθική ιδρύτρια και βασίλισσα της Καρχηδόνας.
Φυσικά χαρακτηριστικά
Η μέση διάμετρος της Διδούς υπολογίσθηκε σε 160 χλμ. Ο φασματικός της τύπος είναι C (ανθρακούχος), ενώ το άλβεδό της είναι 0,035. Η Διδώ περιστρέφεται γύρω από τον εαυτό της μία φορά κάθε 6 ή 8 ώρες.
Εξωτερικοί σύνδεσμοι
Διδω
Νικολά ντε Κοντορσέ
Ο Μαρί Ζαν Αντουάν Νικολά ντε Καριτά, μαρκήσιος ντε Κοντορσέ (Marie-Jean-Antoine-Nicolas Caritat, Marquis de Condorcet, 17 Σεπτεμβρίου 1743 - 29 Μαρτίου 1794) ήταν Γάλλος μαθηματικός και φιλόσοφος.
Βιογραφία
Σε ηλικία 16 χρονών έγραψε το πρώτο του δοκίμιο για τον ολοκληρωτικό λογισμό. Συνδέθηκε με τον Βολταίρο, τον Ντ' Αλαμπέρ, τον Κλερώ, τον Τυργκώ κ.ά. εγκυκλοπαιδιστές και συνεργάστηκε στην "Εγκυκλοπαίδεια" με θέματα πολιτικής οικονομίας. Το 1769 έγινε μέλος της Ακαδημίας Επιστημών και έγραψε μια σειρά Εγκωμίων για τα μέλη της Ακαδημίας που πέθαναν.
Ο Κοντορσέ ήταν ένας πεπεισμένος φιλελεύθερος και πολιτιστικός νεωτεριστής πριν και μετά τη Γαλλική Επανάσταση. Το 1790 εξέφρασε την επιθυμία του και οι γυναίκες να κατέχουν ατομικά και πολιτικά δικαιώματα. Στο πολιτικό δοκίμιο του Sur l'admission des femmes au droit de cité που δημοσιεύτηκε στις 3 Ιουλίου 1790 κάνει λόγο για την εισαγωγή του δικαιώματος ψήφου στις γυναίκες.
Υποστήριξε την καθολική και μικτή (μεταξύ των δυο φύλων) εκπαίδευση καθώς και την ανάγκη να δοθεί σημασία στην ύλη των θετικών έναντι των φιλολογικών επιστημών. Στην προσπάθειά του να θεμελιώσει τη φιλοσοφία της ιστορίας σε διδακτικές βάσεις, έγραψε το περίφημο έργο του Σκιαγράφημα ιστορικού πίνακα των προόδων του ανθρώπινου πνεύματος, όπου και διαιρεί την ανθρώπινη ιστορία σε δέκα στάδια.
Κατηγορήθηκε ως φίλος των Γιρονδίνων και φυλακίστηκε. Αυτοκτόνησε στη φυλακή για να αποφύγει την γκιλοτίνα. Εγκάθειρκτος έγραψε το "Περίγραμμα ιστορικού πίνακα των προόδων του ανθρώπινου πνεύματος" στο οποίο υποκαθιστά το θρησκευτικό συναίσθημα με εκείνο της απεριόριστης τελειοποίησης του ανθρώπου. Στην πολιτική οικονομία τάχτηκε υπέρ της προοδευτικής φορολογίας και του περιορισμού των γεννήσεων.
Παραπομπές
Κατηγορία:Γάλλοι μαθηματικοί Κατηγορία:Γάλλοι φιλόσοφοι Κατηγορία:Φιλόσοφοι του Διαφωτισμού Κατηγορία:Γάλλοι κοινωνιολόγοι Κατηγορία:Γάλλοι φεμινιστές Κατηγορία:Αυτόχειρες Κατηγορία:Φιλόσοφοι του 18ου αιώνα Κατηγορία:Μέλη της Ακαδημίας Επιστημών (Γαλλία) Κοντορσε Κατηγορία:Γάλλοι άθεοι Κατηγορία:Γάλλοι βιογράφοι
Νικόλαος Αλαφούζος
Ο Νικόλαος Αλαφούζος ήταν Έλληνας πολιτικός.
Βιογραφικά στοιχεία
Καταγόταν από παλιά οικογένεια της Σαντορίνης και ήταν γιος του Σιγουρά Αλαφούζου. Είχε εκλεγεί βουλευτής Σαντορίνης το 1872.
Πηγές
Κατηγορία:Βουλευτές Θήρας
Καϊτζάκ Λευκωσίας
Η Καϊτζάκ Λευκωσίας ήταν μία κυπριακή ποδοσφαιρική ομάδα των Αρμενίων της Κύπρου με έδρα τη Λευκωσία. Ιδρύθηκε το 1957. Έδρα της ομάδας ήταν το Παλιό Γ.Σ.Π.. Είχε συμμετάσχει 2 φορές στο πρωτάθλημα Β΄ κατηγορίας. Η ονομασία της ομάδας στα ελληνικά σημαίνει αστραπή.
Ιστορία
Η Καϊτζάκ Λευκωσίας εντάχθηκε στην Κυπριακή Ομοσπονδία Ποδοσφαίρου (ΚΟΠ) το Δεκέμβριο του 1961 ως ομάδα Β΄ κατηγορίας. Η πρώτη της συμμετοχή στο πρωτάθλημα ήταν την περίοδο 1961-62. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Η Καϊτζάκ συμμετείχε στον όμιλο Λευκωσίας-Κερύνειας. Στο κύπελλο Κύπρου 1961-62 αποκλείστηκε στον Α΄ γύρο από την Ομόνοια. Την περίοδο 1962-63 συμμετείχε στον όμιλο Λευκωσίας-Κερύνειας-Αμμοχώστου. Στο κύπελλο Κύπρου 1962-63 αποκλείστηκε στον Α΄ γύρο από την Ανόρθωση. Τις επόμενες περιόδους δεν συμμετείχε στο πρωτάθλημα καθώς ζητούσε αναστολή συμμετοχής από την ΚΟΠ. Το 1968 διαγράφηκε από την ομοσπονδία κατόπιν δική του απόφασης.
1Η Β΄ κατηγορία ήταν χωρισμένη σε τρεις ομίλους. Η Καϊτζάκ συμμετείχε στον όμιλο Λευκωσίας-Κερύνειας. 2Η Β΄ κατηγορία ήταν χωρισμένη σε τρεις ομίλους. Η Καϊτζάκ συμμετείχε στον όμιλο Λευκωσίας-Κερύνειας-Αμμοχώστου.
Δείτε επίσης
Κατηγορία:Αθλητικοί σύλλογοι Επαρχίας Λευκωσίας Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Αρμενική κοινότητα Κύπρου
Ριζά Χαλίμι
Ο Ριζά Χαλίμι (σερβικά κυριλλικά: Риза Халими, σερβικά λατινικά: Riza Halimi, γεννημένος στις 16 Σεπτεμβρίου 1947 στο Πρέσεβο) είναι αλβανόφωνος πολιτικός της Σερβίας. Διατελεί πρόεδρος του Κόμματος Δημοκρατικής Δράσης, πολιτικού κόμματος το οποίο υπερασπίζεται τα συμφέροντα των Αλβανών της Κοιλάδας του Πρέσεβο.
Ο Ριζά Χαλίμι εργάζεται ως καθηγητής. Διετέλεσε δήμαρχος του Πρέσεβο. Κατά τη διάρκεια των σερβικών κοινοβουλευτικών εκλογών του 2007, εξελέγη ως βουλευτής του Κοινοβουλίου της Σερβίας. Αντιθέτως με άλλους Αλβανούς της Σερβίας, γνωστοποίησε πως θα συμμετείχε στις πρόωρες κοινοβουλευτικές εκλογές της 11ης Μαΐου 2008.
Εξωτερικοί Σύνδεσμοι
Κατηγορία:Βουλευτές της Σερβίας Κατηγορία:Δήμαρχοι Σερβικών πόλεων
Ελληνικό κινούμενο σχέδιο
Το παρακάτω λήμμα περιγράφει την ιστορία του ελληνικού κινουμένου σχεδίου. Γενικά ο τομέας κινουμένου σχεδίου στην Ελλάδα δεν είναι πολύ ανεπτυγμένου σχεδίου.
Η αρχή (1942-1946)
Πέντε χρόνια μετά την προβολή της πρώτης μεγάλου μήκους ταινίας με κινούμενα σχέδια που υλοποιήθηκε από την ομώνυμη εταιρεία του Γουώλτ Ντίσνεϋ Η Χιονάτη και οι επτά νάνοι το 1937, ο έλληνας σκιτσογράφος Σταμάτης Πολενάκης σχεδιάζει την πρώτη ελληνική ασπρόμαυρη ταινία κινουμένων σχεδίων μικρού μήκους με τίτλο Ο Ντούτσε Αφηγείται (6.5 λεπτών, ασπρόμαυρη). Η παραγωγή ξεκίνησε τον χειμώνα του 1942 στη Σίφνο, κατά τη διάρκεια της γερμανικής κατοχής. Η ταινία κινηματογραφήθηκε μερικά χρόνια αργότερα, το 1945, με τη βοήθεια των Πρόδρομου Μεραβίδη και Θανάση Παπαδούκα, που την κινηματογράφησαν στα κινηματογραφικά εργαστήρια που είχε ιδρύσει ο πατέρας του πρώτου, Δημήτρης Μεραβίδης, στην οδό Πανεπιστημίου 56, όπου σήμερα βρίσκεται ο κινηματογράφος “Ιντεάλ”. Επρόκειτο για σάτιρα των γεγονότων από την εισβολή των Ιταλών στην Ελλάδα στις 28 Οκτωβρίου 1940, με τον Μπενίτο Μουσολίνι να προσπαθεί μάταια να "γράψει στην ιστορία" την ήττα του από τους Έλληνες ως νίκη. Η μουσική επιμελήθηκε από τον μουσικοσυνθέτη Ανδρέα Πόγγη και τον μαέστρο Μηνά Πορτοκάλη. Η ταινία χάθηκε κατά τη διάρκεια του Εμφυλίου Πολέμου και το 1980 βρέθηκε ένα αρνητικό της και αποκαταστάθηκε. Δύο χρόνια μετά την ολοκήρωση της ταινίας, ο Γιάννης Ρουσσόπουλος δημιούργησε την ταινία Σιγά τους Κεραυνούς σε σκηνοθεσία Παύλου Βαλασάκη όπου εκτυλίσσονται με κωμικό τρόπο οι δράσεις και συγκρούσεις των θεών του Ολύμπου, η οποία προβλήθηκε στον κινηματογράφο "Σινεάκ" το ίδιο έτος.
Κύρια αιτία της μη ανάπτυξης της τεχνικής του ελληνικού κινουμένου σχεδίου υπήρξε για χρόνια η αδυναμία συνεργασίας των ελλήνων δημιουργών σε μεγάλες ομάδες αλλά και η ανυπαρξία σχολών κινουμένων σχεδίων υψηλού επιπέδου στη χώρα μας. Τρίτη αιτία θα μπορούσε να θεωρηθεί η ανυπαρξία των απαραίτητων κεφαλαίων αφού όπως αποδείχθηκε στην Ελλάδα για πολλές δεκαετίες διακινήθηκαν δισεκατομμύρια χωρίς όμως καμία μέριμνα στον τομέα της ανάπτυξης. Σήμερα, λόγω έλλειψης σχολών κινουμένου σχεδίου υψηλού επιπέδου επίσης, ότι παιδικό προβάλεται σήμερα στην χώρα μας είναι μόνο μεταγλωττίσεις.
Δεκαετία του ’60
Πέρασαν 18 χρόνια μέχρι να παρουσιαστεί ξανά ταινία κινουμένου σχεδίου. Ήταν το 1964 όταν ο σκηνοθέτης Γιώργος Διζικιρίκης έφτιαξε ένα μικρό φιλμάκι με κινούμενες κούκλες για τις ανάγκες της ταινίας του Βασίλη Γεωργιάδη Γάμος αλά Ελληνικά, μια ασπρόμαυρη ταινία με πολύ χιούμορ για τις δυσκολίες του γάμου δύο νιόπαντρων. Η οκτάλεπτη αυτή ένθετη ταινία του Διζικιρίκη, αποτελεί την πρώτη ελληνική προσπάθεια στο δύσκολο είδος του κινουμένου σχεδίου "στοπ μόσιον".
Το 1967 ακολουθεί μία ακόμα ταινία με κινούμενες κούκλες που και αυτή δημιουργήθηκε για τις ανάγκες μιας ταινίας ζωντανής δράσης. Ήταν το Ένας φίλος από το Διάστημα του Χρήστου Διατσίνη με θέμα την έλευση στη Γη ενός διαστημόπλοιου με εξωγήινους, που έχουν καλές προθέσεις. Το 1969 κι ενώ η Χούντα έχει επιβληθεί στην Ελλάδα οι Γιαννόπουλος και Διάτσιντος παρουσιάζουν την ταινία Ο Καραγκιόζης και ο Δράκος που στοχεύει στους μετανάστες των Ηνωμένων Πολιτειών, ενώ ο σκηνοθέτης Θόδωρος Μαραγκός παρουσιάζει το Τσούφ θέλοντας να κάνει ένα καυστικό σχόλιο για τη δύναμη του χρήματος (το χιλιάρικο). Η ταινία κέρδισε το πρώτο βραβείο Μικρού Μήκους με υπόθεση στο ΦΕΚ 1969 καθώς και το Ειδικό Βραβείο των κριτικών στον ίδιο θεσμό. Την ίδια χρονιά δημιουργήθηκε η εταιρεία παραγωγής «Αρώνης-Ευθυμιάδης» η πρώτη ουσιαστικά οργανωμένη εταιρεία που ασχολήθηκε με διαφημιστικές ταινίες κινουμένου σχεδίου και όχι μόνο, μαζεύοντας πολλά από τα ταλέντα της εποχής όπως ο Γ. Βάμβουρας, ο Γ. Γεωργαρίου, ο Γ. Κουτσούρης, ο Ν. Μυρμιρίδης κ.ά.
Δεκαετία του ’70
Το 1970 ο Κρίστιαν Σούρλος στην ταινία του Τα Μαλλιά παρουσιάζει τον εφιάλτη ενός ανθρωπάκου που αγωνιά και «ανατριχιάζει» μπροστά στον κίνδυνο του πολέμου που βρίσκεται παντού, ενώ την ίδια χρονιά με τη Χειραφέτηση (10min, ασπρόμαυρη) κάνει την πρώτη του εμφάνιση και ο σημαντικός δημιουργός και τεχνίτης του κινουμένου σχεδίου Άκης Ψάιλας.
Το 1971 ο Θόδωρος Μαραγκός επανέρχεται με μια πιο ολοκληρωμένη δουλειά, το Σσσστ (8 λεπτών, έγχρωμη), μια τολμηρή προσπάθεια στα χρόνια της χούντας των συνταγματαρχών με κεκαλυμμένη σάτιρα και με γενικό πρόσταγμα το «σσσστ» δηλαδή… μη θίγεται τα κακώς κείμενα. Η ταινία κέρδισε το Α’ βραβείο Μικρού Μήκους με υπόθεση στο ΦΕΚ 1971. Την ίδια χρονιά κάνει την πρώτη του εμφάνιση και ο Ιορδάνης Ανανιάδης με την ταινία Πανδαισία (10 λεπτών - έγχρωμη) που μας μεταφέρει στον Όλυμπο, στη χώρα των θεών. Η ταινία του κέρδισε το Α’ βραβείο Μικρού Μήκους με υπόθεση Πρωτοεμφανιζόμενου Σκηνοθέτη, στο ΦΕΚ 1971. Ο Ανανιάδης θα αποτελέσει ένα από τα σημαντικότερα κεφάλαια του ελληνικού κινουμένου σχεδίου με σταθερή και εξελισσόμενη πορεία για 3 δεκαετίες αλλά θα επιλέξει το δρόμο της πολύ μοναχικής δημιουργίας.
Το 1973 έρχεται και η πρώτη διεθνής διάκριση ελληνικής ταινίας κινουμένου σχεδίου. Ήταν η Γραμμή (3 λεπτών, έγχρωμη) των Νάσου Μυρμιρίδη και Γιάννη Κουτσούρη, που κατέκτησε το πρώτο βραβείο στο φημισμένο εκείνη την εποχή φεστιβάλ του Ζάγκρεμπ. Επίσης κέρδισε το Α’ Βραβείο Μικρού Μήκους με υπόθεση στο ΦΕΚ 1973. Οι καθημερινοί άνθρωποι που κινούνται όλοι πάνω σε μια ευθεία γραμμή καθοδηγούμενοι από γιγάντια δάχτυλα, έχουν για σώματα - δακτυλικά αποτυπώματα. Όποιος επιχειρεί να βγει από τη γραμμή συνθλίβεται και εξαφανίζεται. Επίσης ξεκινάνε να προβάλλονται οι πρώτες διαφημίσεις με κινούμενα σχέδια στην τηλεόραση. Η χρονιά κλείνει με δύο ακόμα δημιουργίες, το Άνθρωπος και Ευτυχία (3 λεπτών, έγχρωμη) του Θόδωρου Βαμβουρέλη όπου ένας χαρακτήρας σπαταλά τη ζωή του στο κυνήγι του πλούτου και στο τέλος αυτοκτονεί διαπιστώνοντας πως έχασε την ευτυχία, και το Μηχανικό Χαμόγελο (7 λεπτών, έγχρωμη) των Μαρία Ζαχούρ και Κάτε Παπανικολάου μια ακόμα ταινία με κούκλες και πλαστελίνες.
Το 1974 ξεκινά η Μεταπολίτευση για την Ελλάδα και μαζί και η δημιουργική πορεία ενός ακόμα στούντιο παραγωγής κινουμένου σχεδίου, το «Κουνούπι» που ίδρυσαν οι δημιουργοί της Γραμμής, Νάσος Μυρμιρίδης και Γιάννης Κουτσούρης. Η εταιρεία λειτούργησε για 15 χρόνια αποκλειστικά στο χώρο της διαφήμισης δίνοντας σημαντικές δημιουργίες με καινοτόμες τεχνικές και αισθητικές. Την ίδια χρονιά ξεκινά τη δημιουργική του πορεία και ο Γιώργος Σηφιανός με το Smile (2 λεπτών, έγχρωμη). Ο Σηφιανός θα συνεχίσει την καριέρα του στη Γαλλία (από το 1980) με συμμετοχή σε πολλές βραβευμένες καλλιτεχνικές δημιουργίες αλλά και σημαντικό έργο στον τομέα της εκπαίδευσης.
Το 1977 ο Άκης Ψάιλας επιστρέφει με την ταινία Το Ρολόι (8min, έγχρωμη) για να σχολιάσει το άγχος της σύγχρονης κοινωνίας σε σχέση με το πέρασμα του χρόνου, ενώ ο Νίκος Μπιλιλής γυρίζει την ταινία Εδώ Γελάνε (9 λεπτών, ασπρόμαυρη).
Δύο χρόνια αργότερα, το 1979 έχουμε 5 νέες ταινίες κινουμένου σχεδίου: 5684 Καρρέ του Μάρκου Χολέβα (5 λεπτών, έγχρωμη) μια ταινία με πλαστελίνες, Πρόλογος για μια Παράσταση του Καραγκιόζη (5 λεπτών, έγχρωμη) του Μαρίνου Κάσσου με την τεχνική του cut-out και βάση το τραγούδι του Διονύση Σαββόπουλου «Σαν τον Καραγκιόζη», Ο Ζάχος ο Μαζόχας (7 λεπτών, έγχρωμη) του Ιορδάνη Ανανιάδη, ένα καρτούν στα κλασικά πρότυπα των ταινιών του Τσακ Τζόουνς και με πολύ προσωπικό μαύρο χιούμορ, και τέλος την ταινία του πρωτοεμφανιζόμενου Στράτου Στασινού Περίπατος (5min, έγχρωμη) που είναι φτιαγμένη και αυτή με τη δύσκολη τεχνική του κατ-άουτ. Ένας μοναχικός άνθρωπος ασφυκτιά στην μεγάλη και απρόσωπη πόλη που τον συνθλίβει. Η ταινία κέρδισε το Γ’ βραβείο Μικρού Μήκους στο ΦΕΚ 1979 και Ειδική Μνεία στα βραβεία του Δήμου Θεσσαλονίκης. Τέλος ο Δημήτρης Τράγγαλος γυρίζει την πρώτη του ταινία Μπαρταφλάτσα (7 λεπτών, έγχρωμη). Ο Ζάχος ο Μαζόχας του Ανανιάδη αποτελεί ουσιαστικά τον πρώτο ελληνικό «πιλότο» για τηλεοπτική ή κινηματογραφική σειρά μικρών επεισοδίων με χιουμοριστικό περιεχόμενο, που όμως δεν έτυχε της προσοχής των παραγωγών όπως και πολλοί άλλοι που θα ακολουθήσουν.
Στο χώρο του κινουμένου σχεδίου μπορούν να ενταχθούν και μερικές σκηνές από την πειραματική ταινία του Θανάση Ρετζή, Coprus (1979) που κέρδισε Τιμητική Μνεία από την κριτική επιτροπή του ΦΕΚ 1979.
Δεκαετία του ’80
Το 1980 ο Θανάσης Νέτας σχεδιάζει και κινηματογραφεί για λογαριασμό της ΕΡΤ ένα μικρό φιλμάκι ως κοινωνικό μήνυμα για τα σκουπίδια που πνίγουν την Αθήνα, με τον τίτλο Βοήθεια (έγχρωμο). Η ταινία αυτή στάθηκε η αιτία να γνωριστεί με τον Άγγελο Ρούβα που τότε ετοίμαζε την πρώτη του ταινία. Η γνωριμία τους αυτή θα αποδώσει καρπούς μερικά χρόνια αργότερα στο Τμήμα Κινουμένων Σχεδίων της ΕΡΤ που λειτούργησε δημιουργικά υπό την επίβλεψή τους για τρία περίπου χρόνια.
Το 1981 τη χρονιά της «Μεγάλης Αλλαγής» που υπόσχεται στην πολιτική ο Ανδρέας Παπανδρέου κατακτώντας την εξουσία της χώρας, ο Ιορδάνης Ανανιάδης στην τρίτη του ταινία Κύκλος (5 λεπτών, έγχρωμη) σχολιάζει με χιούμορ αλλά και σοβαρότητα τον κύκλο της ζωής ενός ανθρώπου από τη γέννηση στο θάνατο. Η αποποίηση της τεχνικής της ζελατίνας και ο σχεδιασμός των χαρακτήρων και των τοπίων πάνω στο χαρτί, θα χαρακτηρίσει το έργο του τις επόμενες δεκαετίες. Η ταινία του κέρδισε το Α’ Βραβείο Μικρού Μήκους με κινούμενα σχέδια, στο ΦΕΚ 1981, καθώς και τα Βραβεία καλύτερης Μικρού Μήκους ταινίας από την Πανελλήνια Ένωση Κριτικών Κινηματογράφου και από την ΕΚΚΑ.
Ο Μάρκος Χολέβας στη δεύτερη ταινία του με τίτλο Επίσημος προσκεκλημένος διαπραγματεύεται την έννοια της φήμης στη ζωή των ανθρώπων, ενώ ο Αντώνης Σακελλαρίου δημιουργεί την πρώτη του ταινία με τίτλο Βροχούλα (2min, έγχρωμη). Προς το τέλος του 1981 ο Άγγελος Ρούβας κάνει την πρώτη του εμφάνιση με την ταινία του Δοκιμή (5,5 λεπτών, έγχρωμη), γυρισμένη σε super8, ένα «τεστ» για τις δυνατότητές του στο κινούμενο σχέδιο αφού όπως δηλώνει υπήρξε αυτοδίδακτος. Η ταινία κατέκτησε πρώτο βραβείο στον τηλεοπτικό διαγωνισμό «Να η Ευκαιρία» (Δεκέμβριος 1981) και διάκριση κοινού στο 4ο Φεστιβάλ Ερασιτεχνικού Κινηματογράφου Super-8 Θεσσαλονίκης (Μάιος 1982).
Το 1982 η εταιρεία παραγωγής Αρώνης-Ευθυμιάδης επιχειρεί να φτιάξει έναν πιλότο για την πρώτη ελληνική σειρά κινουμένων σχεδίων ) με τίτλο Παντεχνής (6 λεπτών, έγχρωμο). Με την τεχνική της ζελατίνας, η ταινία μας μεταφέρει στο Βυζάντιο στα χρόνια της δόξας του και μας αφηγείται τη ζωή 4 φίλων αλλά κυρίως του πολυμήχανου και εφευρετικού Παντεχνή. Ο πιλότος της σειράς όμως δεν είχε συνέχεια λόγω υψηλού κόστους. Βασικοί συντελεστές του Παντεχνή οι Άγγελος Χατζηανδρέου, Γιάννης Γεωργαρίου, Γιάννης Βάμβουρας, Γιάννης Γιακουμάτος, Νίκος Πάνου, Δ. Μυλωνάς. Την ίδια χρονιά (1982) ο Μαρίνος Κάσσος στη δεύτερη πειραματική ταινία του Συνοδεία συνδυάζει τη μουσική (Σάκης Παπαδημητρίου) με την κίνηση, σχεδιάζοντας απ’ ευθείας πάνω σε παρθένο κινηματογραφικό φιλμ. Μια αξιέπαινη προσπάθεια, τόλμημα για την εποχή της που βραβεύτηκε στο Φεστιβάλ Θεσσαλονίκης. Ο Στράτος Στασινός επιβλέπει και καθοδηγεί την προσπάθεια παιδιών της ΣΤ τάξης του Δημοτικού σχολείου «Το Εργαστήρι» και κάνει την ταινία Εργαστήρι 82 (6,5 λεπτών, έγχρωμη). Κάθε παιδί ήταν υπεύθυνο για το σκίτσο και το κινούμενο σχέδιο της δικής του ιστορίας. Η ταινία απέσπασε το Βραβείο καλύτερης ταινίας Μικρού Μήκους με κινούμενα σχέδια στο ΦΕΚ 1982. Ακόμα την ίδια χρονιά ο Μάρκος Χολέβας παρουσιάζει την τρίτη του δημιουργία με τίτλο Πράσινο Φως - Κόκκινο Φως (8 λεπτά, έγχρωμη) και ο γελοιογράφος Γιάννης Ιωάννου σχεδιάζει ένα μονόλεπτο φιλμάκι για λογαριασμό της κίνησης «Πολίτες κατά του Νέφους» με τίτλο Αρχίζω ν’ Ανησυχώ. Η ταινία κινηματογραφήθηκε από τον Θανάση Νέτα στην ΕΡΤ και η μουσική ήταν του Γιώργου Παπαδάκη.
Το 1984 κάνουν την εμφάνισή τους δύο ακόμα δημιουργοί. Ο Δημήτρης Τράγγαλος με το 215 και Μία (7 λεπτών, έγχρωμη) όπου εμπνέεται από καταστάσεις που βιώνει ένας φαντάρος στη στρατιωτική του θητεία και ο Κώστας Καπάκας με τις Σκηνές (3 λεπτών, έγχρωμη) που κερδίζει το Γ’ βραβείο Μικρού Μήκους στο ΦΕΚ 1984 και Κρατικό βραβείο Μικρού Μήκους την ίδια χρονιά. Επίσης κέρδισε το Α’ βραβείο για φιλμ Ειδικής Τεχνικής στο Φεστιβάλ της Δράμας. Ο ίδιος δημιουργός θα εμφανιστεί και την επόμενη χρονιά με δύο ταινίες, το Μαγικό Καλάθι και την ταινία Τριάμιση κερδίζοντας Κρατικό βραβείο Μικρού Μήκους το 1985.
Η χρονιά του 1985 ήταν σε όλο τον κόσμο αφιερωμένη στο κινούμενο σχέδιο. Η Αθήνα ως πολιτιστική πρωτεύουσα της Ευρώπης 1985 διοργανώνει μία «Διεθνή Εβδομάδα Κινουμένου Σχεδίου» στον κινηματογράφο «Παλλάς» (2-8 Δεκεμβρίου) με τίτλο “Animation ’85” και με καλεσμένους από 15 χώρες, αλλά και με ελληνική συμμετοχή. Οι δημιουργοί κινουμένων σχεδίων μίλησαν για τα θέματα που τους απασχολούσαν ή τους ενέπνεαν: ο πυρηνικός όλεθρος, η αναζήτηση του έρωτα, το πρόβλημα της μοναξιάς, αλλά και για τα κίνητρα που τους οδήγησαν στην τέχνη τους. Την Ελλάδα που γιόρταζε παράλληλα 40 χρόνια καλλιτεχνικής δημιουργίας στο κινούμενο σχέδιο, εκπροσώπησαν οι Ι. Ανανιάδης, Θ. Μαραγκός, Στρ. Στασινός, Ν. Μυρμιρίδης, Γ. Κουτσούρης, Ά. Ψάιλας, Γ. Σιφιανός, Μ. Κάσσος, Κ. Καπάκας, Α. Κυριτσόπουλος, Θ. Βαμβουρέλης, Θ. Ρετζής. Συνολικά προβλήθηκαν 150 ταινίες από χώρες της Ανατολικής και Δυτικής Ευρώπης, τις ΗΠΑ, τον Καναδά, την Ιαπωνία κ.ά.
Η επετειακή αυτή χρονιά είχε την τύχη να συνοδευτεί με μια ακόμα σημαντική δημιουργία του ελληνικού κινουμένου σχεδίου. Ήταν η ταινία Του Κολυμπητή (18min, έγχρωμη) του Στράτου Στασινού και του Νάσου Μυρμιρίδη σε σενάριο του Κώστα Παπαγεωργίου. Η ταινία που χρειάστηκε 3 ½ χρόνια για να ολοκληρωθεί, βασίστηκε στους στίχους ενός δημοτικού τραγουδιού και αφηγείται με αλληγορία τη δραματικότητα των ανθρώπινων σχέσεων. Τα σκηνικά που παρουσιάζουν με ζωντάνια ένα ηπειρώτικο τοπίο ήταν του Στράτου Στασινού και του Γιώργου Αγγελόπουλου και τα κουστούμια της Εύας Χειλαδάκη. Βοηθός σκηνοθέτη ήταν ο Γιώργος Νικολούλιας, ο μετέπειτα πρόεδρος της Cartoon Hellas. Στο φιλμ τραγουδούν η Σαβίνα Γιαννάτου και ο Γιάννης Σαμσιάρης. Η ταινία κέρδισε το Α’ Βραβείο Καλύτερης ταινίας Μικρού Μήκους στο ΦΕΚ 1985 και το αντίστοιχο βραβείο από την ΠΕΚΚ. Επίσης κέρδισε Κρατικό βραβείο Μικρού Μήκους την ίδια χρονιά.
Η δεύτερη ταινία ελληνικού κινουμένου σχεδίου του 1985 ήταν η Καμπαρντίνα (4min, έγχρωμη) του Γιώργου Μπαγανά που την υλοποίησε με αφορμή τα 2.300 χρόνια της Θεσσαλονίκης όπου μια καμπαρντίνα βγαίνει από τη βιτρίνα ενός μαγαζιού και περιπλανάται στους δρόμους της Θεσσαλονίκης. Καταλήγει σε έναν καλόγερο, όπου κρεμιέται.
Το 1986 ο παραγωγικότερος έλληνας δημιουργός Ιορδάνης Ανανιάδης, παρουσιάζει την ταινία του Αδάμ (11 λεπτών, έγχρωμη) μια ευρηματική σάτιρα για την καταστροφική μανία του ανθρώπινου είδους. Χρειάστηκε 3 χρόνια και 17.000 σχέδια για να ολοκληρωθεί. Η υπόθεση εκτυλίσσεται ύστερα από μία πυρηνική καταστροφή. Α’ Βραβείο Καλύτερης Μικρού Μήκους ταινίας στο ΦΕΚ 1986 και Κρατικό βραβείο Ποιότητας για Μικρού Μήκους την ίδια χρονιά. Ακόμα κέρδισε βραβείο στο Φεστιβάλ Λούκα.
Ο Κώστας Καπάκας ολοκληρώνει την πορεία του στο κινουμένου σχεδίου με την ταινία Μικρού Μήκους είναι θα Περάσει (7min, έγχρωμη) όπου παρουσιάζει πέντε μικρά θέματα εμπνευσμένα από τη σκληρή καθημερινότητα. Την ίδια χρονιά ο Γιάννης Γεωργαρίου έχοντας αποχωρήσει από την Αρώνης-Ευθυμιάδης και λειτουργώντας σε προσωπική εταιρεία, ολοκληρώνει σε παραγωγή της ΕΡΤ1, τη σειρά κινουμένων σχεδίων Μηνύματα Κοινωνικής Συμπεριφοράς (1986) με μικτή τεχνική (22epX1,5min). Τα κείμενα ήταν της Ειρήνης Λεβίδη και η μουσική του Δ. Λέκκα. Τέλος ο γερμανοτραφής Μιχάλης Αρφαράς γυρίζει δύο ταινίες στο Βερολίνο με τίτλους Animation Has No Borders (4’ 12’’). Τριάντα έξη animators από 36 διαφορετικές χώρες συνεργάστηκαν, ώστε να εικονογραφήσουν την μουσική της «INTERNATIONALE» με εικόνες σχεδιασμένες απευθείας στην σελιλόζη του φιλμ. Η άλλη ταινία έχει τον τίτλο City Life Grafitis (9’. 06’’). Ένα πυροτέχνημα εικόνων και ήχων, αντικατοπτρισμών της αστικής ζωής στα τέλη του 20ου αιώνα. Το έργο είναι πειραματικό μοντάζ μίας πλειάδας τεχνικών και αισθητικών εκφράσεων του animation. Μία ακόμα δημιουργός που ξεκινά την πορεία της από το εξωτερικό όπου σπούδαζε (Ιταλία), η Ελένη Μούρη παρουσιάζει τη ταινία της Gli Struzzi (Οι Στουθοκάμηλοι).
Το 1987 το εκπληκτικό σήμα του Ευρωμπάσκετ της Αθήνας, δημιουργία του Γιάννη Γεωργαρίου θα σταθεί τυχερό και η εθνική ομάδα θα κατακτήσει για πρώτη φορά το μεγάλο τρόπαιο του θεσμού. Επίσης ο Δημήτρης Καραθανάσης παρουσιάζει την πρώτη του ταινία με τίτλο Κόσμος (6 λεπτών, έγχρωμη) όπου ένας ανθρωπάκος προσπαθεί να ξεπεράσει τα εμπόδια της ζωής χωρίς να ξέρει πού πηγαίνει. Ακόμα ο Δημήτρης Τράγγαλος δημιουργεί την ταινία Επιχείρηση Βαρετή (9 λεπτών, έγχρωμη). Οι παλιοί συμμαθητές και φίλοι Άγγελος Ρούβας και Νίκος Παραγιουδάκης δημιουργούν έναν δίλεπτο πιλότο σε ιδέα και χαρακτήρες του Άγγελου Ρούβα με τίτλο Gary and Migue που χρηματοδοτήθηκε από την ΕΡΤ, με πρωτοβουλία του Νίκου Πιλάβιου. Στόχος της παραγωγής αυτής, η υλοποίηση μιας τηλεοπτικής σειράς. Λίγους μήνες αργότερα ο Ν. Πιλάβιος απομακρύνθηκε από τη θέση του και η ιδέα δεν προχώρησε.
Την ίδια χρονιά ο Γιάννης Γεωργαρίου οργανώνει μια νεοσύστατη ομάδα (Π. Ράππας, Ά. Ρούβας, Π. Ζερβός, Κ. Σταμάτης, Θ. Σακκελαράκης) και σκηνοθετεί μαζί με τον Ζυλ Ντασσέν ένα δεκάλεπτο κινούμενο σχέδιο με τίτλο Golden Olympics που στόχο είχε τη διεκδίκηση της Χρυσής Ολυμπιάδας του 1996 από την Αθήνα. Η μουσική ήταν του Βαγγέλη Παπαθανασίου.
Μόλις ολοκληρώνεται η ταινία (Νοέμβριος 1987) δημιουργείται ένα Τμήμα Κινουμένων Σχεδίων στην κρατική τηλεόραση (ΕΤ1) από τους Θανάση Νέτα, Άγγελο Ρούβα και Νίκο Παραγιουδάκη (στην πορεία προστέθηκαν οκτώ ακόμα συνεργάτες: Λ. Ζαμπέλη, Ντ. Πλατανιώτου, Ά. Αθανασίου, Π. Γρηγορόπουλος, Α. Καραφύλλη, Μ. Αποστολοπούλου, Γ. Πλώτας, Γ. Τζανετής). Στα τρία χρόνια λειτουργίας του τμήματος κινουμένου σχεδίου έγιναν περί τις 70 παραγωγές που κάλυψαν τις ανάγκες του προγράμματος σε κοινωνικά μηνύματα και σήματα εκπομπών. Εποχή άφησαν και οι μικρού μεγέθους τηλεοπτικές σειρές που κυριάρχησαν τα χρόνια εκείνα στη ζώνη των τηλεοπτικών διαφημίσεων, με κεντρικούς ήρωες τον Κηπουρό Βιγόνια (12 επεισόδια) του Άγγελου Ρούβα και τον Μουσικό του Θανάση Νέτα (8 επεισόδια).
Η κοινότητα του ελληνικού κινουμένου σχεδίου αποχαιρετά το 1987 τον Α. Ευθυμιάδη της γνωστής εταιρείας και ο Μάνος Αρώνης συνεχίζει τη δράση του στο χώρο της διαφήμισης με την επωνυμία ΑΡΩΝΗΣ ΑΕ.
Το 1988 κάνει την πρώτη του ταινία ο Αλέκος Παπαδάτος με τίτλο Τζιτζίκι και Μυρμήγκι εμπνεόμενος από τον γνωστό μύθο του Αισώπου (Διάκριση ποιότητας ταινίας Μικρού Μήκους στα Κρατικά βραβεία του 1988 και βραβείο στο Φεστιβάλ της Δράμας το 1989). Την ίδια χρονιά ο Δημήτρης Καραθανάσης παρουσιάζει την ταινία του Νίκη (3min, έγχρωμη), ο Γιώργος Μπαγανάς την ταινία Λαβύρινθος, ο Γιώργος Νικολούλιας και ο Στράτος Στασινός συνεργάζονται στην ταινία Η Χώρα μου στην Ευρώπη (3min, έγχρωμη) και ο Νάσσος Βακάλης την ταινία Μην Ταΐζετε την Αρκούδα (3min, έγχρωμη). Ο Βακάλης θα διαγράψει μια λαμπρή πορεία στα μεγάλα στούντιο παραγωγής του Χόλυγουντ, σε πολλές και υπεύθυνες δημιουργικές ειδικότητες κατακτώντας βραβεία και διακρίσεις. Την ίδια χρονιά ο Μιχάλης Αρφαράς γυρίζει στη Γερμανία την ταινία Kurzer Film Fuer Lange Stotterer (2 λεπτών). Πρόκειται για ένα πειραματικό έργο κινουμένων σχεδίων αφιερωμένο στον ντανταϊστή καλλιτέχνη και ποιητή Κουρτ Σβίτερς.
Η δεκαετία του ’90 που ακολούθησε χαρακτηρίστηκε από τη σύσταση πολλών νέων εταιρειών που στόχο είχαν να αξιοποιήσουν τη χρηματική βοήθεια των προγραμμάτων της ευρωπαϊκής ένωσης (Πρόγραμμα MEDIA) για τη δημιουργία τηλεοπτικών σειρών και τηλεταινιών, ενώ τη δεκαετία του 2000 έγιναν οι πρώτες σημαντικές παραγωγές με τη νέα τεχνολογία και το τρισδιάστατο κινούμενο σχέδιο
Το 1995 εμφανίζεται ο Βασίλης Μαζωμένος με την πρώτη του ψηφιακή ταινία (και πρώτη ελληνική μεγάλου μήκους ψηφιακή) Μέρες Οργής, που χρησιμοποιεί την τεχνική του υπολογιστικού κινουμένου σχεδίου για τη δημιουργία μιας ιδιαίτερης και πρωτότυπης κινηματογραφικής γραφής. Ακολουθούν και άλλες δυο ταινίες του Β. Μαζωμένου Ο θρίαμβος του Χρόνου το 1996 και Το Χρήμα - μια μυθολογία του Σκότους. Η τελευταία αποτελεί και την πρώτη ταινία μεγάλου μήκους τρισδιάστατου κινούμενου σχέδιου στην Ευρώπη το 1998. Με αυτές τις τρεις ταινίες ο Μαζωμένος καθιερώνεται από τους πιο βασικούς εκπροσώπους του ψηφιακού κινούμενου σχεδίου της δεκαετίας του '90 διεθνώς. Στοιχεία τρισδιάστατου κινούμενου σχεδίου υπάρχουν και στην επόμενη ταινία του Μαζωμένου, το 2002, Η Μνήμη (ταινία). Πιο πρόσφατα έχει τεθεί και η πρόταση να προσαρμοστεί σε σειρά κινουμένων σχεδίων ο Μικρός Ήρως, δηλαδή την πρώτη ελληνική σειρά κινουμένων σχεδίων, χωρίς επιτυχία.
Πηγές
1. Animation – Το Κινούμενο Σχέδιο, Γιάννης Βασιλειάδης, Εκδόσεις Καστανιώτη, Αθήνα 1985.
3. Animation – Ιστορία και αισθητική του κινουμένου σχεδίου, Γιάννης Βασιλείαδης, Εκδόσεις Αιγόκερως 2006
4. Τα Κινούμενα σχέδια Μπορούν να Στείλουν το Μήνυμα στον Θεατή, Λευτέρης Κυπραίος, Ελ. Τύπος 12-13 Ιανουαρίου 1985.
5. Animation ’85, Μια συζήτηση για το κινούμενο σχέδιο, με τον Στράτο Στασινό, Ιωσήφ Βάγγερ, Περιοδικό Μετρό, 3 Δεκεμβρίου 1985.
6. Τέσσερα χρόνια ετοιμασία για 18 λεπτά ταινία…, Λευτέρης Κυπραίος, Ελ. Τύπος, Τρίτη 29 Οκτωβρίου 1985.
7. Ήρωες από… Ζελατίνα αλα Ελληνικά, Ελένη Κάραμποτ, Περιοδικό TV3, 13 Ιουνίου 1986.
8. Οι Πιονιέροι του Ελληνικού Καρτούν, Ζαχαρίας Ρουστάνης, Πρόσωπα 21ος Αιώνας, 17 Απριλίου 1999, Τεύχος 6.
9. Cartoon Made in Greece, Ματίνα Παπαχριστούδη, Περιοδικό Τύπος TV, 7-13 Μαρτίου 1999.
10. Ευρωπαϊκό Κέντρο Κινουμένων Σχεδίων - https://web.archive.org/web/20100209105415/http://www.animationcenter.gr/modules/news/article.php?storyid=420
11. Ελληνική Κινηματογραφική ταινία Μικρού Μήκους - https://web.archive.org/web/20190320181812/http://www.shortfilm.gr/
Κατηγορία:Κινηματογράφος στην Ελλάδα Κατηγορία:Κινούμενα σχέδια
Χώρος Μάχης
Ο όρος χώρος της μάχης (battlespace) υποδηλώνει την ενοποίηση της στρατιωτικής στρατηγικής υπό την έννοια της ένταξης και συνδυασμού των ενόπλων δυνάμεων για το στρατιωτικό θέατρο επιχειρήσεων, συμπεριλαμβανομένων του αέρα, της πληροφορίας, της γης, της θάλασσας, του κυβερνοχώρου και του διαστήματος για την επίτευξη στρατιωτικών στόχων. Περιλαμβάνει το περιβάλλον, τους παράγοντες και τις προϋποθέσεις που πρέπει να κατανοηθούν για την επιτυχή εφαρμογή μαχητικής δύναμης, την προστασία της δύναμης ή την ολοκλήρωση της αποστολής. Αυτό περιλαμβάνει εχθρικές και φιλικές ένοπλες δυνάμεις, υποδομή, καιρό, έδαφος και το ηλεκτρομαγνητικό φάσμα εντός των επιχειρησιακών περιοχών και περιοχών ενδιαφέροντος.
Από το "πεδίο μάχης" στο "χώρο μάχης"
Κατά τα τελευταία 25  χρόνια, η κατανόηση του στρατιωτικού επιχειρησιακού περιβάλλοντος έχει μετατραπεί από μια κατά κύριο λόγο γραμμική κατανόηση που βασίζεται στο χρόνο και στο χώρο (ένα «πεδίο μάχης») σε ένα πολυδιάστατο σύστημα κατανόησης συστημάτων (ένας χώρος μάχης). Αυτό το σύστημα κατανόησης συστημάτων συνεπάγεται ότι η διαχείριση του χώρου μάχης έχει γίνει πιο περίπλοκη, κυρίως λόγω της αυξημένης σημασίας του γνωστικού τομέα, ένα άμεσο αποτέλεσμα της εποχής της πληροφορίας. Σήμερα, οι στρατιωτικοί αναμένεται να κατανοήσουν τις επιπτώσεις των ενεργειών τους στο επιχειρησιακό περιβάλλον στο σύνολό του, και όχι μόνο στον στρατιωτικό τομέα του επιχειρησιακού τους περιβάλλοντος.
Επίγνωση Χώρου Μάχης
Η επίγνωση του χώρου μάχης (battlespace awareness, BA) είναι μια πρακτική της στρατιωτικής φιλοσοφίας που χρησιμοποιείται ως πολύτιμο στοιχείο από κοινού από τους διοικητές συνιστωσών και δυνάμεων, για να προβλέψουν τη πορεία δράσης πριν από τη διάθεση στρατευμάτων σε μια καθορισμένη περιοχή επιχειρήσεων (AO). Χρησιμοποιεί το πολύτιμο στοιχείο της προετοιμασίας πληροφοριών για να βοηθήσει τον διοικητή να «γνωρίζει» τις πρόσφατες, τρέχουσες και βραχυπρόθεσμες εξελίξεις στο χώρο μάχης του.